Diari Oficial de la Generalitat Valenciana


Sumari del DOGV 2896, del 24-12-1996 (1996/840408)

RESOLUCIÓ de 21 d'octubre de 1996, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2896

Data del DOGV
:   24-12-1996

Secció del DOGV
:   ALTRES DISPOSICIONS

Número del document
:   1996/840408


Data del document
:   21-10-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 21 d'octubre de 1996, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.  
El Decret 187/1994, de 13 de setembre (DOGV del 22.09.94), del Govern Valencià, regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a l'aprovació, la qual cosa implicarà l'homologació dels materials didàctics curriculars que resulten del desenvolupament perquè puguen ser utilitzats en centres docents públics i privats.  
L'article 6 de l'Ordre de 16 de desembre de 1994, de la Conselleria d'Educació i Ciència, (DOGV de 03.01.95) pel qual es desplega el Decret 187/1994, estableix que correspon al director general d'Ordenació i Innovació Educativa, mitjançant una resolució, aprovar els projectes editorials i homologar els materials didàctics que els desenvolupen.   
En virtut d'això, vistos els projectes editorials presentats a supervisió i la proposta de la comissió creada per l'Ordre de 10 de maig de 1995 (DOGV del 02.06.95), aquesta Direcció General resol:   
Primer  
Aprovar, per a l'Educació Primària, els projectes editorials supervisats que es detallen en l'annex, i homologar els materials didàctics curriculars que resulten del seu desenvolupament per a la utilització en els centres docents públics i privats de la Comunitat Valenciana.  
Segon  
Els materials curriculars que resulten del projecte editorial hauran d'indicar aquesta homologació en els termes següents: «Material didàctic curricular homologat per a ... (etapa i cicle o curs) de l'Educació Primària, elaborat segons el projecte editorial aprovat per la Resolució de 21 d'octubre de 1996, de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència».  
Contra aquesta resolució, que no esgota la via administrativa, les persones interessades podran interposar-hi un recurs ordinari davant la consellera de Cultura, Educació i Ciència en el termini d'un mes comptador a partir de la publicació en el Diari Oficial de la Generalitat Valenciana.  
València, 21 d'octubre de 1996.- El director general d'Ordenació i Innovació Educativa i Política Lingüística: Alejandro Bañares Vázquez.   
ANNEX  
Editorial: Oxford University Press; projecte editorial: Top Secret; etapa: Educació Primària; cicle: segon; àrea: Llengua Estrangera: Anglés.  
Editorial: Everest, SA; projecte editorial: Magic; etapa: Educació Primària; cicle: segon; àrea: Llengua Estrangera: Anglés.  
Editorial: Ediciones SM; projecte editorial: material globalitzat de les àrees de castellà: Llengua i Literatura, Matemàtiques i Coneixement del Medi Natural, Social i Cultural, Caputxeta 1 i 2; versió lingüística: valencià; títol: Caputxeta 1 i Caputxeta 2; etapa: Educació Primària; cicle: primer; cursos: primer i segon.  
Editorial: Ediciones SM; projecte editorial: material globalitzat de les àrees de castellà: Llengua i Literatura, Matemàtiques i Coneixement del Medi Natural, Social i Cultural; versió lingüística: castellà; títol: Papelo 2; etapa: Educació Primària; cicle: primer; curs: segon.